VILKAVIŠKIO RAJONO SAVIVALDYBĖS ADMINISTRACIJOS

DIREKTORIUS

ĮSAKYMAS

DĖL VILKAVIŠKIO RAJONO SAVIVALDYBĖS BIUDŽETO PROGRAMŲ SĄMATŲ FORMŲ PATEIKIMO TERMINŲ NUSTATYMO IR TAISYKLIŲ patVIRTINIMO

2015 m. vasario 23 d. Nr. B-ĮV-217

Vilkaviškis

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos finansų ministro 2014 m. spalio 31 d. įsakymu Nr. 1K-340 „Dėl Lietuvos Respublikos valstybės biudžeto programų sąmatų ir pažymų apie valstybės biudžeto asignavimų pakeitimus formų patvirtinimo“ pakeitimo

1. T v i r t i n u Vilkaviškio rajono savivaldybės biudžeto asignavimo valdytojų programų sąmatų formas:

1.1. Programos sąmatos (BFP-1) ;

1.2. Išlaidų prekėms ir paslaugoms (BFP-2);

1.3. Išlaidų asignavimų valdytojų darbo užmokesčiui (BFP-3);

1.4. Valstybės biudžeto specialiosios tikslinės dotacijos, skiriamos savivaldybių biudžetams 20_ m. programos sąmatos (BEP-5);

1.5. Išlaidų ilgalaikiam materialiajam ir nematerialiajam turtui įsigyti (BFP-9);

1.6. 20__ metų programų ir priemonių asignavimų suvestinė (BFP-10);

1.7. Išlaidų valstybės valdžios, valdymo, teisėsaugos, vidaus reikalų, saugumo, kitų viešosios tvarkos ir visuomenės apsaugos institucijų ir įstaigų darbo užmokesčio (BFP-11);

1.8. Išlaidų darbuotojų, išlaikomų iš biudžeto, kurių tarnybinis atlyginimas nustatomas pagal Lietuvos Respublikos Vyriausybės 1993 m. liepos 8 d. nutarimą Nr. 511 „Dėl biudžetinių įstaigų ir organizacijų darbuotojų darbo apmokėjimo tvarkos tobulinimo“, darbo užmokesčiui (BFP-12);

1.9. Ikimokyklinių, visų tipų bendrojo lavinimo mokyklų rodiklių (BFP-16).

1.10. Formos BFP-1– BFP-16 paskelbtos interneto puslapyje adresu www.finmin.lt (Paslaugos (formos)>Valstybės ir savivaldybių biudžeto sudarymo ir ataskaitų formos>Lietuvos Respublikos valstybės biudžeto programų sąmatų formos>Lietuvos Respublikos finansų ministro įsakymas>priedai)

2. T v i r t i n u tokias Vilkaviškio rajono savivaldybės asignavimų valdytojų programų sąmatų pateikimo taisykles:

2.1. Programų sąmatos teikiamos Savivaldybės administracijos Finansų ir biudžeto skyriui Vilkaviškio rajono savivaldybės administracijos direktoriaus 2014 m. gruodžio 8 d. įsakymu Nr. B-ĮV- 1350 „Dėl Vilkaviškio rajono savivaldybės asignavimų valdytojų programų sąmatų pateikimo grafiko tvirtinimo“ nustatyta tvarka.

2.2. Asignavimų valdytojai biudžeto programų sąmatas pildo interneto programoje FINNET.

2.3. Savivaldybės administracijos Finansų ir biudžeto skyriaus darbuotojui, atsakingam už programų sąmatų priėmimą, pateikiamos patikrintos interneto programoje FINNET programų sąmatos, pasirašytos įstaigos vadovo ir vyriausiojo buhalterio (vyriausiojo finansininko) bei patvirtintos įstaigos antspaudu.

2.4. Interneto programoje FINNET programų sąmatose sumos pildomos eurais.

2.5. Per metus asignavimų valdytojai programų sąmatas tikslina vadovaudamiesi Vilkaviškio rajono savivaldybės administracijos direktoriaus 2014 m. lapkričio 24 d. įsakymo Nr. B-ĮV-1349 „Dėl Vilkaviškio rajono savivaldybės administracijos direktoriaus 2012 m. vasario 27 d. įsakymo Nr. B-ĮV-231 „Dėl Vilkaviškio rajono savivaldybės biudžeto sudarymo ir vykdymo taisyklių patvirtinimo“ pakeitimo “65 punktu.

2.6. Asignavimų valdytojui patikslinus asignavimų planą, ne vėliau kaip iki einamojo mėnesio paskutinės dienos pateikti:

2.6.1. programos sąmatos formą (BFP-1) pagal visus (patikslintus) funkcinės ir ekonominės klasifikacijos kodus, programos priemonę, finansavimo šaltinio suvestinę ir įstaigos suvestinę.

3. Asignavimų valdytojai Finansų ir biudžeto skyriui pateikia:

3.1. sąmatą (užpildytą BFP-1) pagal programą, priemonę, valstybės funkciją, programos finansavimo šaltinį ir suvestinę asignavimų valdytojo programų sąmatą;

3.2. sąmatą (užpildytą BFP-1) praėjusių metų kreditinio įsiskolinimo pagal programos finansavimo šaltinį;

3.3. sąmatą (užpildytą BFP-2, BFP-9, BFP-11, BFP-12) pagal programą, priemonę, valstybės funkciją, programos finansavimo šaltinį ir suvestinę asignavimų valdytojo programų sąmatą;

3.4. sąmatą (užpildytą BFP-3) pagal programos finansavimo šaltinį ir suvestinę asignavimų valdytojo programų sąmatą;

3.5. sąmatą (užpildytą BFP-10) pagal programos priemonę;

3.6. sąmatą (užpildytą BFP-16 ) pagal programą.

3.7. įstaigos vadovo įsakymą apie lėšų paskirstymą pagal valstybės funkcijas;

3.8. įstaigos vadovo patvirtintą etatų sąrašą 2015-01-01;

3.9. įstaigos strateginį veiklos planą 2014–2017 metams;

3.10. 1 priedą „Darbo užmokesčio fondo paskaičiavimas“ pagal valstybės funkcijas savivaldybės lėšų finansavimo šaltinį.

4. P a v e d u šio įsakymo vykdymo kontrolę Savivaldybės administracijos Finansų ir biudžeto skyriui.

5. P r i p a ž į s t u netekusiu galios Vilkaviškio rajono savivaldybės administracijos direktoriaus 2012 m. vasario 27 d. įsakymą Nr. B-ĮV-233 „Dėl Vilkaviškio rajono savivaldybės biudžeto programų sąmatų formų pateikimo terminų ir taisyklių patvirtinimo“, 2014 m. vasario 12 d. įsakymą Nr. B-ĮV-190 „Dėl Vilkaviškio rajono savivaldybės biudžeto programų sąmatų formų pateikimo terminų ir taisyklių patvirtinimo“.

Administracijos direktorius	Bernardas Marčiukonis